Όφα της Μερκίας

Υποταγή του Κεντ

Ο Όφφα φαίνεται ότι από το 762 άρχισε να επεκτείνει την επιρροή του και στο βασίλειο του Κεντ, που για πολλούς αιώνες ήταν μοιρασμένο σε Δυτικό και Ανατολικό και διοικούμενο από διαφορετικούς βασιλείς, αφού το 764 τοποθετεί ως υποτακτικό του βασιλιά τον Χίχμπερχ σύμφωνα με ένα καταστατικό. Σύμφωνα με δύο άλλα καταστατικά που βρέθηκαν (774). αποδεικνύεται ξανά η επιρροή που είχε στο Κεντ και περιγράφεται μια μάχη του με τους κατοίκους του Κεντ (776) η οποία ερμηνεύεται ως επανάσταση εναντίον του. Αναφέρεται, επίσης, ένας άλλος βασιλιάς ο Ίλμουντ του Κεντ το 784 με τον οποίο ήρθε σε ρήξη. Φαίνεται ότι τον ανάγκασαν να παραιτηθεί και εξορίστηκε οριστικά στους Φράγκους. Από τότε ο Όφα έγινε και τυπικά βασιλιάς του Κεντ. Αργότερα ο γιος του Ίλμουντ Εγβέρτος του Ουέσσεξ ανακατέλαβε την χώρα (825) επιστρέφοντας από την εξορία, επικαλούμενος τα δικαιώματα που είχε στο Κεντ λόγω του πατέρα του. Παράλληλα με το Κέντ, ο Όφα κατάφερε να υποτάξει και το Σάσεξ αφού σύμφωνα με καταστατικά φαίνεται η υποταγή σε αυτόν των τοπικών βασιλέων, ενώ περιγράφεται και μια μάχη με τους κατοίκους του Σάσεξ (770 - 771) στην οποία βγήκε νικητής. Κατά την δεκαετία του 780 απέκτησε τον οριστικό έλεγχο της χώρας.
Ο Οφα το 798 αναγκάστηκε να αντιμετωπίσει μία εισβολή των Βίκινγκς στην χώρα του. Γι' αυτό τον λόγο οχύρωσε τα παράλια του βασιλείου του. Τελικά οι Βίκινγκς δεν έφτασαν στην περιοχή, αλλά λεηλάτησαν όλη την Βόρεια Αγγλία. Το βασίλειο του Οφα καταλάμβανε την σημερινή Ουαλία μέχρι τη Βόρεια θάλασσα.
Ο Όφα ήταν συχνά σε σύγκρουση με τους βασιλείς της Ουαλίας, πιο γνωστή η Ουαλική μάχη του Χέρεφορντ (760) ενώ εξεστράτευσε επανειλημμένα κατά των Ουαλών (778, 784, 796). Το σημαντικότερο έργο της βασιλείας του ήταν ένα τεράστιο φράγμα στα σύνορα μεταξύ Ουαλίας και Αγγλίας που αναφέρεται στα χρονικά του μοναχού Ασσέρ την εποχή του Αλφρέδου του μέγα. Σημαντικότερο έργο την εποχή της βασιλείας του είναι το μεγάλο κατά μήκος φράγμα στα σύνορα με την Ουαλία συνολικού μήκους 103 χλμ.

Διπλωματικές σχέσεις με τον Καρολομάγνο

Ο Όφα είχε πολύ ισχυρές διπλωματικές σχέσεις με μεγάλους Ευρωπαίους ηγεμόνες όπως φαίνεται από επιστολές του Αλκουίνου που χρονολογούνται την περίοδο (780 – 790), το 789 ο Καρλομάγνος του πρότεινε να παντρευτεί ο μεγαλύτερος γιος του Κάρολος ο νεώτερος μια από τις κόρες του Όφα. Ο Όφα αντέστρεψε το αίτημα ζητώντας να παντρευτεί ο γιος του Εκγκφρίθ μιά από τις κόρες του Καρολομάγνου κάτι που έκανε τον Καρλομάγνο να εξοργιστεί διατάζοντας την απαγόρευση Αγγλικών πλοίων στα λιμάνια του. Σύμφωνα με τα γράμματα του Αλκουίν την επόμενη χρονιά λύθηκε η παρεξήγηση μεταξύ των δύο μεγάλων βασιλέων.
Ο Καρολομάγνος υποστήριξε την Αγγλική εκκλησία στο συμβούλιο της Φραγκφούρτης (794) καταδικάζοντας τους δύο Ισπανούς αιρετικούς επισκόπους Φέλιξ και Ελίπανδο. Νέα αλληλογραφία μεταξύ Καρολομάγνου και Όφφα διασώζεται (796) αποτελεί μεγάλο ιστορικό κειμήλιο αποτελώντας την πρώτη μορφή διπλωματικών εγγράφων στα Ευρωπαϊκά χρονικά. Ο Καρολομάγνος παρείχε καταφύγιο σε όλους τους πολιτικούς αντιπάλους εξόριστους του Όφφα ένας από τους οποίους ήταν ο Εγβέρτος του Ουέσσεξ. Φαίνεται μια διαμάχη υπήρξε μεταξύ τους (796) αλλά δεν μπορούσε να συγκριθεί η δύναμη του βασιλιά των Φράγκων σε σχέση με αυτή των Άγγλων γιατί η αυτοκρατορία του Καρολομάγνου ήταν τεράστια.

Εσωτερική πολιτική, νομίσματα, κτίσιμο πόλεων

Ο Όφα οικοδόμησε μια σειρά οχυρωμένων πόλεων όπως το Μπέντφορντ, το Νορθάμπτον, το Χέρεφορντ, η Οξφόρδη και το Στάμφορντ, ώστε να αμύνεται ο πληθυσμός της χώρας του στην περίπτωση επιδρομών. Οι πόλεις αυτές έγιναν σύντομα μεγάλα διοικητικά και οικονομικά κέντρα με μια σειρά εμπόρων, τις ίδιες πόλεις χρησιμοποίησε αργότερα και ο βασιλιάς Αλφρέδος ο μέγας προκειμένου να υπερασπιστεί από τις επιδρομές των Δανών. Ο βασιλιάς Εθελμπάλντ της Μερκίας (749) είχε καταστήσει, με ένα καταστατικό, ανέγγιχτη την εκκλησιαστική περιουσία, με μοναδική εξαίρεση την οικοδόμηση κάστρων ή φρουρίων. Δημιούργησε ο ίδιος μια σειρά νόμων που δεν διασώθηκαν, αλλά τους οποίους χρησιμοποίησε με ομολογία του ο βασιλιάς Αλφρέδος ο Μέγας, προκειμένου να δημιουργήσει την δική του νομοθεσία.
Έκοψε αρχικά την δεκαετία (760 – 770) μια σειρά από ασημένια νομίσματα, τα οποία αντικαταστάθηκαν αργότερα με βαρύτερα στα πρότυπα των νομισμάτων του αυτοκράτορα Καρολομάγνου. Τα νομίσματα έγραφαν το δικό του όνομα, του υποτελούς του βασιλιά ενώ είχαν και την δική του προσωπογραφία. Οι προσωπογραφίες του στα νομίσματα ήταν διφορούμενες με αντιφατικά χαρακτηριστικά μεταξύ τους. Το πλέον εντυπωσιακό ήταν ότι βρέθηκαν και νομίσματα με την εικόνα της συζύγου του Κινεθρίθ κάτι απίθανο στα Αγγλοσαξωνικά βασίλεια. Αναφέρεται ότι μιμήθηκε τον Βυζαντινό αυτοκράτορα Κωνσταντίνο Ζ΄ που έκοψε νομίσματα την ίδια εποχή με τις προσωπογραφίες της μητέρας του και της αυτοκράτειρας Ειρήνης.